**Gulács Község Önkormányzata Képviselő-testületének**

**8/2017. (VII.3.) önkormányzati rendelet**

**a hivatali helyiségen kívüli és a hivatali munkaidőn**

**kívül történő házasságkötés létesítése engedélyezésének**

**szabályairól és díjairól**

Gulács Község Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, Magyarország Alaptörvénye 32 cikk (1) bekezdés a) pontjában meghatározott feladatkörében eljárva az alábbiakat rendeli el:

**1. A rendelet hatálya**

**1. §** E rendelet hatálya Gulács település közigazgatási területén belül a házasság megkötésével kapcsolatos anyakönyvvezetői közreműködést igénylő szolgáltatást igénybe vevőkre és ezen eljárásban közreműködő anyakönyvvezetőre terjed ki.

**2. Értelmező rendelkezések**

**2. §** E rendelet alkalmazásában :

1. anyakönyvi esemény: házasságkötés,
2. kérelmezők: a hivatali helyiségen-, hivatali munkaidőn kívül tartandó házasságkötést az anyakönyvi jogszabályok szerint bejelentő ügyfelek,
3. hivatali helyiség: Gulács Házasságkötő terme (4842 Gulács, Szabadság u. 2.)
4. hivatali munkaidő: a Tarpai KÖH Szervezeti és Működési Szabályzatában meghatározott munkaidő,

e) hivatali munkaidőn kívüli időpont: a Tarpai KÖH Szervezeti és Működési Szabályzatában meghatározott munkarendtől eltérő időpont.

**3. Hivatali helyiségen kívüli és hivatali munkaidőn kívül történő házasságkötés**

**3. §** (1) A hivatali helyiségen kívüli történő házasságkötés létesítésének engedélyezését az elektronikus rendszer által előállított nyomtatványon kell kérni a bejelentési szándékkal egy időben, de legalább az anyakönyvi esemény tervezett időpontját megelőző 30. napig.

(2) A kérelemről a jegyző – az anyakönyvvezető javaslatának figyelembe vételével – dönt.

(3) A hivatali helyiségen kívüli anyakönyvi esemény esetén a kérelmezőknek kell gondoskodniuk a külső helyszínnek az anyakönyvi esemény megtartására alkalmas keretéről. A hivatali helyiségen kívüli helyszín akkor alkalmas az anyakönyvi esemény megtartására, ha az anyakönyvi iratok és kellékek sérülés és szennyeződésmentes elhelyezését biztosító asztal rendelkezésre áll.

**4. §** (1) A hivatali munkaidőn kívül történő házasságkötés létesítésének engedélyezését az elektronikus rendszer által előállított nyomtatványon kell kérni a bejelentési szándékkal egy időben, de legalább az anyakönyvi esemény tervezett időpontját megelőző 30. napig.

(2) A kérelemről a jegyző – az anyakönyvvezető javaslatának figyelembe vételével – dönt.

**5. §** (1) A közeli halállal fenyegető állapot esetén a hivatali helyiségen kívül történő házasság megkötésére irányuló eljárás során a felek a (1) bekezdésben meghatározott eljárási határidő alól mentesülnek. Az anyakönyvi eseményre munkaszüneti napokon is van lehetőség.

(2) Az (1) bekezdésben foglalt feltételek fennállása esetén az eljáráshoz a felek által bemutatott igazolás szükséges.

**4. A többletszolgáltatási díj megfizetésének mértéke, módja**

**6. §** (1) Hivatali munkaidőben a jegyző térítésmentesen biztosítja a házasságkötésre alkalmas hivatali helyiséget.

(2) Amennyiben a felek a rendezvény lebonyolításához külső közreműködő, valamint nem az alapfelszerelés körébe tartozó kellékek bevonását igénylik, úgy azokat saját költségen kötelesek biztosítani.

(3) A hivatali munkaidőn kívül történő házasságkötés esetén a jegyző térítésmentesen biztosítja a szolgáltatást.

(4) A hivatali helyiségen kívüli házasságkötés esetén a jegyző térítésmentesen biztosítja a szolgáltatást.

(5) Az anyakönyvvezetőt a hivatali munkaidőn és hivatali helyiségen kívüli házasságkötésért eseményenként díjazás nem illeti meg.

**5. Záró rendelkezés**

7. § Ez a rendelet kihirdetését követő napon lép hatályba.

**Vassné Szűcs Róza Ujvári Judit**

**jegyző polgármester**